
ΑΠΟΦΑΣΕΙΣ 

Για τροποποίηση και συμπλήρωση διατάξεων του Κώδικος Κανονισμού 
Εργασιών της Βουλής (Μέρος Κοινοβουλευτικό). 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 παρ. 1 του Συντάγματος και το άρθρο 118 παρ. 3 
του Κανονισμού της Βουλής (Μέρος Κοινοβουλευτικό) σε συνδυασμό με 
το άρθρο 150 του Υπηρεσιακού Κανονισμού της Βουλής. 

2. Την από 20 Ιουνίου 1990 ομόφωνη έκθεση της Διαρκούς επί του 
Κανονισμού της Βουλής Επιτροπής. 

3. Την κατά την ΜΓ' συνεδρίαση της 5ης Ιουλίου 1990 απόφαση της 
Ολομέλειας της Βουλής των Ελλήνων κατά την οποία ψηφίστηκε η από 
18 Μαΐου 1990 πρόταση του Προέδρου της Βουλής «Για τροποποίηση 
και συμπλήρωση διατάξεων του Κώδικος Κανονισμού Εργασιών της 
Βουλής (Μέρος Κοινοβουλευτικό)», όπως τροποποιήθηκε από τη 
Διαρκή επί του Κανονισμού της Βουλής Επιτροπή, παραγγέλλουμε: 

Τη δημοσίευση στην Εφημερίδα της Κυβερνήσεως της απόφασης αυ¬ 
τής, που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

για τροποποίηση και συμπλήρωση διατάξεων 
του Κώδικος Κανονισμού Εργασιών της Βουλής 
(Μέρος Κοινοβουλευτικό) 

Άρθρο 1 

Στο «ΚΕΦΑΛΑΙΟ Δ - : ΕΠΙΚΑΙΡΕΣ ΕΡΩΤΗΣΕΙΣ» και προ του άρ¬ 
θρου 129 προστίθεται άρθρο 128Α, που έχει ως εξής: 

«Άρθρο 128 Λ 

Ερωτήσεις προς τον Πρωθυπουργό 

1. Οι Πρόεδροι των αναγνωρισμένων από τον Κανονισμό της Βουλής 
Κοινοβουλευτικών Ομάδων έχουν το δικαίωμα να απευθύνουν γραπτές 
ερωτήσεις στον Πρωθυπουργό για οποιαδήποτε σοβαρή δημόσια υπό¬ 
θεση, που συζητούνται δύο φορές το μήνα. 

2. Οι ερωτήσεις της προηγούμενης παραγράφου υπογράφονται από 
τον Πρόεδρο της Κοινοβουλευτικής Ομάδος που τις υποβάλλει και πα- 
ραδίδονται στο γραφείο του Προέδρου της Βουλής από της ενάτης πρωι¬ 
νής έως την ενάτη βραδινή ώρα της πρώτης και δευτέρας και της δεκά- 
της πέμπτης και δεκάτης έκτης ημέρας κάθε μηνός. Το περιεχόμενο 
των ερωτήσεων και η διεξαγωγή της συζήτησης καθορίζονται με ανά¬ 
λογη εφαρμογή της παραγράφου 3 του άρθρου 129, της παραγράφου 3 
του άρθρου 143 και της παραγράφου 5 του άρθρου 130 του παρόντος. 

3. Οι ερωτήσεις προς τον Πρωθυπουργό συζητούνται μετά την παρέ¬ 
λευση σαράντα οκτώ (48) τουλάχιστον ωρών από την κατάθεσή τους 
και το αργότερο μέσα σε δεκαπέντε ημέρες, αναπτύσσονται δε προφο¬ 
ρικά και εναλλάξ κατά τη σειρά της κοινοβουλευτικής δύναμης των 
κομμάτων και στο χρόνο που διατίθεται για τη συζήτηση αναφορών και 


ερωτήσεων της ημέρας που θα ορισθεί σύμφωνα με τα παραπάνω. 

Στη συζήτηση μετέχουν αποκλειστικά ο ερωτών Πρόεδρος της Κοι¬ 
νοβουλευτικής Ομάδος και ο Πρωθυπουργός και ουδεμία παρέμβαση ή 
δικαίωμα ομιλίας παρέχεται στους αναπληρωτές - εκπροσώπους των 
Προέδρων των Κοινοβουλευτικών Ομάδων. Σε εξαιρετικές περιπτώσεις 
απουσίας ή κωλύματος αυτοπροσώπου εμφανίσεως του Πρωθυπουργού 
στη Βουλή είναι δυνατή η μετάθεση της συζήτησης σε άλλη ημέρα συνε¬ 
δρίασης της αυτής ή της άλλης εβδομάδος. 

4. Ο Αρχηγός της Αξιωματικής Αντιπολίτευσης μπορεί να καταθέτει 
μέχρι τρεις ερωτήσεις κάθε φορά. Ο Πρόεδρος της δεύτερης σε δύναμη 
Κοινοβουλευτικής Ομάδος της Αντιπολίτευσης μπορεί να καταθέτει μέ¬ 
χρι δύο ερωτήσεις κάθε φορά, οι δε υπόλοιποι Πρόεδροι των Κοινοβου¬ 
λευτικών Ομάδων από μία ερώτηση κάθε φόρα. 

5. Ο ερωτών Πρόεδρος Κοινοβουλευτικής Ομάδος έχει στη .διάθεσή 
του πέντε (5) λεπτά της ώρας για να αναπτύξει την κάθε ερώτησή του. 
Ο Πρωθυπουργός έχει στη διάθεσή του, για κάθε απάντηση, επίσης πέ¬ 
ντε (5) λεπτά της ώρας. Δικαίωμα δευτερολογίας επιτρέπεται επί τρία λεπτά, 
η δε παρ. 5 του άρθρου 97 δεν έχει εφαρμογή στην παρούσα διαδικασία». 

Άρθρο 2 

Η παρ. 2 του άρθρου 143 τροποποιείται ως εξής: 

«2. Κατά τη διάρκεια κάθε βουλευτικής συνόδου διεξάγονται υποχρε¬ 
ωτικά τέσσερις συζητήσεις προ ημερήσιας διατάξεως, εκ των οποίων η 
μία αποτελεί δικαίωμα της Κυβέρνησης και οι υπόλοιπες τρεις της Αντι¬ 
πολίτευσης. Το θέμα της συζητήσεως που ανήκει στην επιλογή της Κυ¬ 
βέρνησης πρέπει να αναφέρεται στην πορεία της Χώρας με την Ευρω¬ 
παϊκή Οικονομική Κοινότητα (Ε.Ο.Κ.) και εάν είναι εφικτό να συνδυά¬ 
ζεται με την κατάθεση της σχετικής έκθεσης που προβλέπεται από το 
άρθρο 3 του ν. 945/1979. Τα θέματα των υπόλοιπων τριών συζητή¬ 
σεων καθορίζονται από την Αντιπολίτευσης ως εξής: Τα θέματα δύο συ¬ 
ζητήσεων από την Αξιωματική Αντιπολίτευση και το θέμα μιας συζήτησης 
από τη δεύτερη σε δύναμη Κοινοβουλευτική Ομάδα της Αντιπολίτευσης, με 
αίτησή τους, που υπογράφεται από τα δύο τρίτα του αριθμού των Βουλευτών 
που υπάγονται κοιτά περίπτωση στην κάθε Κοινοβουλευτική Ομάδα ή από 
τον Πρόεδρό της. Η αίτηση κατατίθεται στο γραφείο του Προέδρου της Βου¬ 
λής και διαβιβάζεται αμέσως στον Πρωθυπουργό. Η συζήτηση πραγματο- 
ποιείτοα μέσα σε ένα μήνα από την υποβολή της κάθε αιτήσεως». 

Άρθρο 3 

1. Μετά την παράγραφο 3 του άρθρου 49α προστίθεται νέα παρά¬ 
γραφος 4, που έχει ως εξής: 

«4. Μαζί με το βιογραφικό σημείωμα της προηγούμενης παραγρά¬ 
φου συνυποβάλλονται απαραιτήτως σε πρωτότυπο ή νομίμως επικυρω¬ 
μένο (αντίγραφο οι τίτλοι σπουδών, η τυχόν προϋπηρεσία και πλήρες 
αντίγραφο ποινικού μητρώου του προτεινόμενου». 

2. Οι παράγραφοι 4 και 5 αναριθμούνται σε 5 και 6 αντίστοιχα. 

Άρθρο 4 

Η ισχύς της παρούσας αρχίζει από 1ης Οκτωβρίου 1990. 

Αθήνα, 10 Ιουλίου 1990 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΘΑΝΑΣΙΟΣ ΤΣΑΛΔΑΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








